Diari Oficial de la Generalitat Valenciana


Sumari del DOGV 8023, del 20-04-2017 (2017/2285)

Notificació de la interlocutòria dictada en el procediment d'adopció número 1478/2016.
--------------------------------------------------------------------------------------

### Dades del document

Número de DOGV
:   8023

Data del DOGV
:   20-04-2017

Secció del DOGV
:   IV. ADMINISTRACIÓ DE JUSTÍCIA

Número del document
:   2017/2285


Organisme emissor
:   Jutjat de Primera Instància Número 7 de Castelló de la Plana

Tipus de document
:   Anunci

Notificació de la interlocutòria dictada en el procediment d'adopció número 1478/2016. [2017/2285]  
Assumpte civil número 001478/2016  
Pedro Moya Donate, lletrat de l'Administració de justícia del Jutjat de Primera Instància número 7 de Castelló de la Plana, que en el judici a què es fa referència s??ha dictat la resolució que, literalment, és com segueix:  
  
«Interlocutòria número 83/2017  
Castelló de la Plana, 3 de març de 2017  
Antecedents de fet  
Primer. En data 16 de setembre de 2016, la lletrada habilitada de la Generalitat Valenciana, en representació de l'entitat pública a què fan referència els articles 175 i següents del Codi Civil, en la redacció que en fa la Llei 26/2015, de 28 de juliol, de modificació del sistema de protecció a la infància i l'adolescència, va presentar una sol·licitud de proposta prèvia d'adopció dels menors d'edat, [?] i [...].  
Segon. Admesa a tràmit la sol·licitud, es va registrar amb el número 1478/2016, i a aquest van prestar-ne el consentiment els adoptants, van ser oïts els pares biològics (els quals no van acudir per a la seua audiència).  
Tercer. El Ministeri Fiscal va emetre un informe en el sentit de considerar que pertocava l'adopció dels menors d'edat pel fet de ser el més adequat a l'interés d'aquests menors, segons l'informe de data 20 de febrer de 2017.  
  
Fonaments jurídics  
Únic. L'article 175 del Codi Civil exigeix per a l'adopció que l'adoptant siga major de 25 anys i que hi haja una diferència d'edat de com a mínim 16 anys i no més de 45 anys, i requereix que l'adoptand siga menor d'edat no emancipat. L'article 176.2 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que aquesta entitat haja declarat idonis per a l'exercici de la pàtria potestat. El Codi Civil, en l'article 177, manifesta que: «haurà de consentir l'adopció, en presència del jutge, l'adoptant o adoptants i l'adoptand major de 12 anys», preceptua, així mateix, que «hauran d'assentir a l'adopció: 2n. Els pares de l'adoptand que no es trobe emancipat, a menys que estigueren privats de la pàtria potestat per sentència ferma o incursos en causa legal per a aquesta privació». De conformitat amb l'article 177.3 del Codi Civil, «hauran de ser simplement oïts pel jutge: 1r. Els pares que no hagen sigut privats de la pàtria potestat, quan el seu assentiment no siga necessari per a l'adopció». L'article 4 de la Llei de jurisdicció voluntària estableix la intervenció obligatòria del Ministeri Fiscal. L'article 108 del Codi Civil determina que «la filiació matrimonial i la no matrimonial, així com l'adoptiva, produeixen els mateixos efectes, d'acord amb les disposicions d'aquest codi»; i disposa l'article 109 del mateix cos legal que «la filiació determina els cognoms d'acord amb el que disposa la llei».  
  
En este cas concorren tots els requisits abans exposats, ja que tal com es desprén de les partides de naixement aportades, tant els adoptants com els adoptands tenen les edats requerides per la llei. S'han observat també els tràmits exigits, i han consentit l'adopció els adoptants mitjançant compareixences de data 16 de novembre de 2016, s'han oït els pares biològics, respecte dels quals es considerar practicada l'audiència al no comparéixer el dia i a l'hora assenyalats a aquest efecte. El Ministeri Fiscal va informar favorablement sobre la procedència de l'adopció tal com consta documentat en la causa. Per tot això, ha de constituir-se l'adopció en els termes sol·licitats, amb les conseqüències inherents a aquesta constitució, i guardar la necessària reserva sobre la identitat dels adoptants, a fi d'evitar que la família d'origen conega la identitat dels nous pares adoptius.  
  
Part dispositiva  
Atés el que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana, disposa l'adopció dels menors d'edat, [...] (nascuda a Castelló de la Plana, en data 4 de juliol de 2012, i inscrita al registre civil de l'esmentada població, a la secció I, al tom 782, pàgina 99) i [...] (nascut a Castelló de la Plana, el 3 de febrer de 2014, i inscrit al registre civil de l'esmentada població, al tom 825, pàgina 101), a favor de la família proposada pel Consell d'Adopció de Menors (exp. núm. 34/2010), tot això en interés dels menors.  
Determineu-ne els cognoms dels menors en la forma establida legalment.  
Una vegada siga ferma aquesta resolució, notifiqueu-la mitjançant exhort a l'encarregat del Registre Civil de Castelló de la Plana a fi que inscriga l'adopció al marge de la inscripció de naixement dels adoptats, després d'això arxivarà aquest expedient.  
Notifiqueu aquesta resolució al promotor de l'expedient, als pares biològics i al Ministeri Fiscal, i feu-los saber que, en contra, s'hi pot interposar un recurs d'apel·lació dins del termini de 20 dies.  
De conformitat amb la disposició addicional 15a de la Llei orgànica del poder judicial, introduïda per l'article 1.19 de la Llei orgànica 1/2009, de 3 de novembre, per a interposar el recurs d'apel·lació, la part recurrent haurà de constituir un dipòsit de 50 euros, el qual s'haurà de consignar en el compte de consignacions d'aquest jutjat, i no es podrà admetre a tràmit el recurs si no s'ha constituït el dipòsit.  
  
Uniu aquesta resolució al llibre d'actuacions definitives d'aquest jutjat, i deixeu-ne un testimoniatge en les actuacions.  
Aquesta és la meua interlocutòria, que pronuncie, mane i firme.»  
  
Castelló de la Plana, 3 de març de 2017.- El lletrat de l'Administració de justícia: Pedro Moya Donate.